মাও এর এই কথার অন্তর্নিহিত তাৎপর্য হচ্ছে-মানব সভ্যতাকে টিকে থেকে আরো বিকশিত হতে হলে কোন না কোন ফর্মে তাদের কমিউনিজমে যেতেই হবে। এই “কোন না কোন একটি ফর্ম” বলতে নির্দিষ্ট করে কিছু এখনই বলে দেওয়া না গেলেও এর কিছু কিছু আলামত আমরা বিশ্বজুড়েই দেখছি। চরম ডান প্রতিক্রিয়াশীল আমেরিকার সরকার ব্যবস্থায়ও যেই জনকল্যাণকর কোন বিল পাশের প্রসঙ্গ আসছে সাথে সাথে ডানপন্থীরা ওবামাকে “সমাজতন্ত্রী” বলে তিরস্কার করছে! অর্থাৎ পুঁজির ক্যান্টনমেন্ট খোদ আমেরিকার প্রেসিডেন্টকেও “সমাজতন্ত্রী পান্ডা” গালি শুনতে হচ্ছে।